|  |
| --- |
| **Стандард 13: Улога студената у самовредновању и провери квалитета** |
| 1. **Опис тренутне ситуације**

Статутом Шумарског факултета Универзитета у Београду обезбеђена је значајна улога студената у процесу обезбеђења квалитета и то кроз рад Студентског парламента и представнике студената Факултета као и кроз анкетирање и оцењивање студената о квалитету.Представници студената су чланови Комисије за обезбеђење квалитета Факултета. Студентски парламент Факултета даје мишљење о политици, стандардима, процедурама и документима којима се обезбеђује квалитет Факултета. Студентски парламент учествује у самовредновању и добија на увид резултате самовредновања и оцењивања квалитета, разматра их и даје своје мишљење.Обавезан елеменaт самовредновања су Анкете којима се испитују ставови и мишљења студената о питањима из свих области које се проверавају у процесу самовредновања. Факултет организује и спроводи анкете и резултате чини доступним јавности и укључује их у укупну оцену самовредновања и оцене квалитета. Студентски парламент, у сарадњи са наставницима, редовно спроводи анкете у којима студенти дају своје оцене о наставницима, сарадницима, настави, предметима и раду осталих служби Факултета. Из резултата ових анкета изводе се одговарајући закључци који се предочавају органима управе и стручним органима Факултета. У процесу самовредновања спроводе се анкете на основу којих се изводе статистичи извештаји о вредновању наставе, студијских програма и услова рада од стране студената, као и извештаји о вредновању педагошког рада сарадника и наставника. У процесу самовредновања спроводе и анализирају следеће анкете које попуњавају студенти: Анкета о вредновању наставе, студијских програма и услова рада од стране студената (дипломаца) - прилог 13.1.; Статистички извештај о вредновању наставе и студијских програма од стране студената (дипломаца) – укупно за Факултет и по смеровима - прилог 13.2.; Статистички извештај о вредновању услова рада од стране студената (дипломаца) – укупно за Факултет и по смеровима - прилог 13.3.; Записник са отварања кутије о вредновању наставе и студијских програма од стране студената (дипломаца) - прилог 13.4.; Анкета о вредновању педагошког рада Сарадника, Шумарског факултета Универзитета у Београду - прилог 13.5.; Анкета о вредновању педагошког рада Наставника, Шумарског факултета Универзитета у Београду - прилог 13.6.; Образац о Индивидуалном статистичком извештај вредновања педагошког рада наставника и сарадника Шумарског факултета Универзитета у Београду - прилог 13.7.; Записник о спровођењу поступка студентског вредновања педагошког рада наставника и сарадника Шумарског факултета Универзитета у Београду (јесењи семестар 2017/18) - прилог 13.8а.; Записник о спровођењу поступка студентског вредновања педагошког рада наставника и сарадника Шумарског факултета Универзитета у Београду (пролећни семестар 2017/18) - прилог 13.8б.; Правилник о раду Студентског парламента; - прилог 13.9.;Након анкетирања резултати су доступни свим професорима и Наставно-научном Већу. Студенти су активно укључени у процесе перманентног осмишљавања реализације развоја и вредновања студијских програма, као и у развој метода оцењивања. Учешће студената у управљању Факултета се одвија посредством представника Студентског парламента. Студенти који су укључени у ову организацији дају своје мишљења и предлоге у вези са свим питањима која су од интереса за квалитет и успешност студирања, организацију и квалитет наставе и услове живота и рада на Факултету. Поред тога, они у сарадњи са органима Факултета организују разне спортске, научне, истраживачке, културно-забавне, хуманитарне и друге акције. Такође, на Факултету постоје и друге студентске организације као што су Студентска асоцијација Шумарског факултета, Академски клуб младих истраживача – IFSA, Планинарско друштво ОМОРИКА, Фото-кино клуб - Шумарац, Ловачко удружење „Мирко Лавадиновић“, Подмладак удружења пејзажних архитеката – ПУПА, са којима Студентски Парламент успешно сарађује у свим акцијама које су од интереса за студенте и Факултет. На Шумарском факултету се издаје и часопис „БРЕЗА“ који уређују студенти сва четири програма основних академских студија. Студентски Парламент је формиран од представника сва четири студијска програма. Студентски парламент је основан на основу члана 56. Закона о високом образовању (Сл.гласник РС број 76/05) и Статута Шумарског факултета, и ради у складу са Правилником о раду Студентског парламента ([прилог 13.9](http://data.sfb.bg.ac.rs/sftp/komisija.za.kvalitet/Standard%2013/Prilog%2013.9.pdf)).Студентски парламент има канцеларију на Факултету која ради сваког радног дана и у коју студенти долазе са примедбама, сугестијама и предлозима. |
| **б) Анализа и процена тренутне ситуације с обзиром на предходно дефинисане циљеве, захтеве и очекивања**Генерално можемо бити задовољни ангажовањем, улогом и учешћем студената у процесу самовредновања на Факултету. И поред неозбиљности појединих анкетираних студената, можемо констатовати да је највећи број студената дао веома корисне и позивне коментаре. Корисни коментари дају нам смернице даљег унапређивања рада. Увођењем ФИС-програма, од марта 2016.године, значајно се поправила укљућеност студената у процес самовредновања. У неведеном програму школске 2017/18. године рађен је упис студената, пријављивањем испита и попуњавање анкета о вредновању педагошког рада сарадника и наставника, Шумарског факултета Универзитета у Београду. |
| **в) Анализа слабости и повиљних елемената (SWOT анализа) стандард 13** |
| **ПРЕДНОСТИ:*** Сва потребна документа и мере за обезбеђење квалитета Факултета донети су благовремено и у складу са Законом;
* Студенти учествују и имају право гласа у свим органима и телима факултета и у телима која учествују у процесу самовредновања и процени квалитета;
* Сви студенти учествују у попуњавању анкета;
* Студенти су укључени у процес самовредновања студијског програма, литературе, педагошког рада наставника, нанаставног особља, библиотеке;
* Студенти су активно учествовали у процесу трансформације наставе на Факултету;
* Остварена је делимична дигитализација процеса анкетирања;
 | **СЛАБОСТИ:**- Недовољна информисаност студената о значају процеса обезбеђења квалитета;- Недовољна заинтересованост студената за активније ангажовање у процесу евалуације;- Недовољна мотивисаност студената за учешће у процесу унапређења квалитета- Необјективност студената у процесу евалуације;- Велики број анкета и питања који утичу на то да се студенти не удубљују у оцењивање; |
| **МОГУЋНОСТИ:**- Веће ангажовање Факултета на афирмисању значаја учествовања студената у самовредновању;- Веће ангажовање Факултета на проналажењу метода за спровођење недостајућих анкета;- Упознавање студената са резултатима извршених анкета;- Упознавање наставног особља са резултатима студентских анкета;- Коришћење повратних информација од студената које могу да допринесу иновирању и унапређењу квалитета наставе, студијских програма и институције;- Развијање сарадње са дипломираним студентима како би се добиле информације у циљу побољшања квалитета студијсих програма;- Организовање семинара како би се студентима објаснио значај процеса евалуације и унапређења квалитета; | **ОПАСНОСТИ:*** Недовољно схватање значаја улоге студената у самовредновању;
* Недовољна заинтересованост студената да учествују у ваннаставним активностима;
* Неповерење студената у анонимност анкета;
 |
| **г) Предлог за побољшање и планиране мере*** Развој културе учешћа у систему провере квалитета (боља информисаност студената у процесу образовања).
* Веће ангажовање Факултета на афирмисању значаја учествовања студената у самовредновању.
* Организовати заједничке састанке у оквиру Већа са студентима, где ће се презентовати конкретан учинак студентских анкета.
* Веће учешће студената у процесу унапређења наставе.
* За наредни период самовредновања потребно урадити следеће:

спровести електронско попуњавање Анкета Студената о процени квалитета наставног процеса, рада органа управљања и рада стручних служби из које ће произаћи и Записник о обради Анкета Студената о процени квалитета наставног процеса, рада органа управљања и рада стручних служби као и статистички извештај о Анкета Студената о процени квалитета наставног процеса, рада органа управљања и рада стручних служби.  |
| ***Прилози за стандард 13*** 13.1. [Анкета о вредновању наставе, студијских програма и услова рада од стране студената (дипломаца);](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.1..pdf)13.2. [Статистички извештај о вредновању наставе и студијских програма од стране студената (дипломаца) – укупно за Факултет и по смеровима](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.2..pdf)13.3. [Статистички извештај о вредновању услова рада од стране студената (дипломаца) – укупно за Факултет и по смеровима;](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.3..pdf)13.4. [Записник са отварања кутије о вредновању наставе и студијских програма од стране студената (дипломаца)](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.4..pdf)13.5. [Анкета о вредновању педагошког рада Сарадника, Шумарског факултета Универзитета у Београду](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.5..pdf)13.6. [Анкета о вредновању педагошког рада Наставника, Шумарског факултета Универзитета у Београду](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.6..pdf)13.7. [Образац о Индивидуалном статистичком извештај вредновања педагошког рада наставника и сарадника Шумарског факултета Универзитета у Београду](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.7..pdf)13.8а. [Записник о спровођењу поступка студентског вредновања педагошког рада наставника и сарадника Шумарског факултета Универзитета у Београду (јесењи семестар 2017/18)](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.8%D0%B0..pdf)13.8б[. Записник о спровођењу поступка студентског вредновања педагошког рада наставника и сарадника Шумарског факултета Универзитета у Београду (пролећни семестар 2017/18)](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.8%D0%B1..pdf)13.9. [Правилник о раду Студентског парламента;](http://data.sfb.bg.ac.rs/sftp/komisija.za.kvalitet/kvalitet%202018/Standard%2013/%D0%9F%D1%80%D0%B8%D0%BB%D0%BE%D0%B3%2013.9..pdf) |